ཏེ་པོར་ཏི་སེར་ཏལ་མར་སོང༌།།ཛཱ་ཏི་ཏང་ཀུན་ཏིག་ཏ་ཏིལ།།ཏུག་ཏུག་ཏོང་ཏོང་ཏོག་ཏོག་སྒྲ༑༑ཏེལ་པ་ཏོག་རྩེ་དབྱུག་ཏོ་དང༌།།གཙུག་ཏོར་ཐོར་ཏོ་སྤྱི་ཏོར་ཏོག།མུ་ཏིག་མེ་ཏོག་ཏམྦུལ།།ལོ་ཏོག་རྩི་ཏོག་ཟ་མ་ཏོག།ཏིང་འཛིན་དཀོན་མཆོག་ཏ་ལ་ལ།།ཏིང་ལོ་ཏལ་ཙམ་ཏིག་ཏིག་མེད།།ཡོན་ཏན་ཞབས་ཏོག་ནན་ཏན་དང༌།།ནན་ཏུར་གལ་ཏེ་གོའུ་ཏ་མ།།ཁ་ཏོན་ཞལ་ཏ་ནན་ཏར་བཟང༌།།ཏ་ཟིག་ཏ་མིང་ཏའི་སི་ཏུ།།ཏི་ཤྲི་ཏ་དབེན་ཏ་ཧུང་དང༌།།ཏྭ་ར་ཎ་དང་ཏེའུ་ཤིང་ཁྲི།།ཏམ་བུ་ར་དང་ཏིང་ཏིང་ཤག།ཉོ་ཏི་ཏ་ལ་ཏྲེས་སམ་དང༌།།ཤང་ཤང་ཏེའུ་ཏེ་ཏེ་བརྡུང༌།།འོན་ཏང་ལིང་ཏོག་ཏ་རྐྱང་ངོ༌།།གཏན་གྱི་བསམ་གཏན་གཏན་ཚིགས་གཏམ།།གཏུན་བུ་ལག་གཏད་གཏུན་ཤིང་གཏུབས།།བརྡུང་གཏག་གཏོང་དང་གཏང་རག་གཏང༌།།གཏེར་མཛོད་ཡོངས་གཏམས་གཏོར་ཟན་གཏོར།།ནོར་གྱི་གཏའ་མ་གཏེང་པ་གཏའ།།གཏན་པ་མེད་པའི་སྦྱིན་གཏོང་གཏང༌།།གཏུམ་པོའི་ཞབས་གཏུགས་ཟད་པའི་གཏུགས།།ལྷ་ཆེན་གཏོགས་འདོད་གཞན་ལ་གཏོད།།འབེམ་ལ་གཏོད་དང་དམིགས་པ་གཏོད།།གཏི་མུག་གཏོལ་མེད་མཚང་ནས་གཏོལ།།ཁྲག་གཏར་ཆུ་གཏིགས་སེ་གོལ་གཏོགས།།བཅོལ་བའི་གཏམས་དང་གྲངས་ཀྱི་གཏམས།།སྒོ་གཏན་གཏིང་ཟབ་མུན་པ་གཏིབས།།གཏུར་བུ་སྤོས་གཏུལ་རི་བོའི་གཏོས།།མགོ་གཏུམས་མཐའ་གཏུགས་ཁོངས་སུ་གཏོགས།།གཏན་ལ་འབེབས་སོགས་གས་འཕུལ་ཏའོ།།སྒྲོ་བཏགས་མིང་བཏགས་ཁ་བཏགས་བཏགས།།སྤྱིར་བཏང་བློས་བཏང་སྔགས་བཏུ་བཏུས།།སྲོལ་བཏོད་གདན་བཏིང་ས་བོན་བཏབ།།བཏང་བཟུང་ཀླུས་བཏེག་གསོལ་བཏབ་བཏུད།།བཏག་སོ་རྒྱས་བཏབ་བཟའ་བཏུང་བཏུབ།།སྤུ་བཏོགས་རྩ་བཏོན་བཏགས་ཤིང་བཏུལ།།མགྲིན་པ་བཏེག་སོགས་བས་འཕུལ་ཏའོ།།མི་རྟག་རྟབ་རྟབ་དབང་རྟུལ་རྟགས།།མི་རྟོག་ཡིད་རྟོན་རྟོག་ལྡན་རྟོགས།།རྟག་ཏུ་རྟ་ལ་རྟེའུ་སྐྱེས་རྟིང༌།།རྟོལ་གོག་རྟིང་པ་རྟོད་པས་བཅིངས།།རུ་རྟས་ཉམས་རྟས་གནས་སུ་རྟོལ།།མོང་རྟུལ་རྟུལ་ཕོད་རྟེན་རྟེན་འབྲེལ།།མཆོད་རྟེན་རྟ་བབས་བྱ་མ་རྟ།།རྟ་ཐུལ་རྟ་དབྱངས་རྟོག་གེ་པ།།མི་གཙང་རྟུག་སོགས་རར་བཏགས་ཏའོ།།ལྟོས་འགྲོའི་ལྟག་པ་དེ་ལྟ་བུ།།ལྟོ་འཕྱེའི་ལྟེ་བར་ལྟད་མོ་ལྟ།།ལྟོ་བ་ལྟོ་ཡིས་ལྟིར་གྱིས་བཀང༌།།བུར་ལྟང་འགྲང་ལྟོགས་ད་ལྟ་ལྟོས།།ལྟར་སྣང་ལྟག་ཆོད་ལྟ་ལོག་གི།ལྟུང་བས་ལྟས་ངན་ལྟ་ཅི་སྨོས།།ལྟེང་རྒྱས་ལྟེང་ཀ་ལྟེམ་གྱིས་གང༌།།རེ་ལྟོས་ལྟ་ཞོག་མདའ་ཡི་ལྟོང༌།།ལྟར་ལྟར་ལྟེམ་རྐྱང་ལར་བཏགས་ཏའོ།།སྟོན་པའི་བཞུགས་སྟངས་བཀུར་སྟི་སྟོབས།།སྟེས་དབང་མུ་སྟེགས་བྱད་སྟེམས་ཀྱིས།།མི་སྟོ་ལྟ་སྟངས་མེ་སྟག་སྟེགས།།སྟ་གོན་སྟོང་གྲོགས་ཤ་སྟག་བྱེད།།གཞོགས་སྟེགས་སྟངས་སྟབས་སྟ་ཟུར་སྟོན།།ཤིང་སྟག་སྟུག་ཁྲོད་སྟོབས་ཅན་སྟག།དགྲ་སྟ་སྟ་རེ་སྟེའུ་སྟོར།།སྟར་ཞུན་སྟར་གའི་སྟོན་མོ་སྟེར།།སྟོད་ལ་སྟན་དང་སྟུ་མ་སྟེན།།སྟོན་དཔྱིད་གང་སྟོང་ཡ་སྟགས་སྟོང༌།།སྟིམ་བྱེད་སོ་སྟོར་སྟོར་ཁུང་དང༌།།སྟང་ཟིལ་སྟབས་གཅིག་སྟར་བརྒྱུས་སྟེང༌།།སྟོང་པ་སྟོང་ཉིད་སར་བཏགས་ཏའོ།།བརྟག་དཔྱད་གནས་བརྟན་ཀུན་བརྟགས་བརྟགས།།ཡིད་བརྟན་བརྟད་པ་བརྟུལ་ཞུགས་བརྟན།།སྦུབས་བརྟོལ་བརྟུན་པ་སྤྱི་བརྟོལ་བརྟབས།།ཡོངས་འདུ་ས་བརྟོལ་བརྟག་པ་བརྟུལ།།བརྟེན་པ་ལ་བརྟེན་ཕུར་བུས་བརྟོད།།བས་འཕུལ་ར་མགོ་ལྡན་པའི་ཏའོ།།བལྟོས་ས་བལྟོས་ཆོས་བལྟར་རུང་བལྟས།།བལྟ་བྱ་སྐུ་བལྟམས་གོས་བལྟབ་སོགས།།བས་འཕུལ་ལ་མགོ་ལྡན་པའི་ཏའོ།།བསྟི་སྟང་བསྟུད་པའི་བསྟི་གནས་བསྟར།།ཐུབ་བསྟན་དང་བསྟུན་བསྟོད་འོས་བསྟེན།།བསྟང་བས་མ་བཟུང་བསྟན་བཅོས་བསྟན།།ཐག་བསྟུངས་སྣ་གཏད་འགྲོ་ཆས་བསྟད།།བསྟིང་ཚིག་བསྟིམ་པས་མི་བསྟོངས་ཀྱང༌།།བསྟིར་མེད་མངོན་བསྟོད་བྱིན་ལེན་བསྟབས།།བས་འཕུལ་ས་མགོ་ལྡན་པའི་ཏའོ།།